Zmluva o užívaní ľadovej plochy a súvisiacich priestorov

**č. 1 /2020/2021/ZŠ**

podľa zákona č. 116/ 1990 Zb. o nájme a podnájme nebytových priestorov,

v znení neskorších predpisov a v súlade so zásadami hospodárenia s majetkom mesta

uzatvorená medzi

prenajímateľom: **Technické služby mesta Nové Mesto nad Váhom**

Adresa : Banská 1, 915 01 Nové Mesto nad Váhom

zastúpené : Ing. Anton Veselka, riaditeľ

Bankové spojenie : Prima banka Slovensko a.s.

Číslo účtu : SK10 5600 0000 0058 0605 8001

IČO : 00 350 656

Kontakt : 032 2856122

e.mail : tsm@tsmnm.sk

osoba oprávnené jednať vo veci úpravy prenájmu termínov: Jana Krištofovičová, tel: 0917 957 148

a

nájomcom : Krasokorčuliarsky klub Nové Mesto nad Váhom

Adresa : Javorinská 1952/19, 915 01 Nové Mesto nad Váhom

Korešpondenčná: Javorinská 1952/19, 915 01 Nové Mesto nad Váhom

Zastúpenie : Eva Simančíková

Bankové spojenie : UniCredit banka

Číslo účtu : SK21 1111 0000 0010 3261 7018

IČO : 42140374

DIČ :

Kontakt : 0901 716 259

e.mail : esimancikova@gmail.com

oprávnené osoby k preberaniu kľúčov od prenajatých priestorov: Eva Simančíková, Monika Simančíková

osoba oprávnené jednať vo veci úpravy prenájmu termínov: Eva Simančíková

Čl. 1

Predmet a účel nájmu

1. Predmetom nájmu sú nebytové priestory v budove zimného štadióna súpis č.1953/20 na parc.č. 3660/1 zapísanej v katastri nehnuteľností Katastrálneho úradu Trenčín, správa katastra Nové Mesto nad Váhom na LV č. 3160. Právny vzťah k stavbe zimného štadióna, ležiaceho na parcele č. 3660/1, je evidovaný na LV č. 7605. Správa a prevádzka predmetnej nehnuteľnosti bola zverená prenajímateľovi ako príspevkovej organizácie mesta.
2. Účelom tejto zmluvy je prenechanie predmetu nájmu – nebytových priestorov zimného štadióna, a to ľadovej plochy a ostatných priestorov ( šatňa, umyváreň, WC ) vrátane zariadenia ( lavice, dávkovač, zrkadlá, sprcha, vanička, WC misa, pisoár ) nájomcovi na výkon športovej činnosti.
3. Predmetom nájmu sú:
4. Šatňa č.7 a 8 + prislúchajúce sociálne zariadenie – počas doby prenájmu.
5. Umelá ľadová plocha počas dohodnutých tréningových hodín podľa čl.2 odst.a).
6. Miestnosť na strečing a baletnú prípravu počas dohodnutých tréningových hodín.
7. Ostatné priestory ( šatne ) počas tréningovej jednotky,– prideľuje nájomca.
8. Predmet nájmu sa odovzdáva v stave spôsobilom na riadne užívanie. Nájomca prehlasuje, že sa s týmto stavom oboznámil a berie ho na vedomie. Nájomca sa zaväzuje užívať prenajaté priestory výhradne na účel uvedený v tejto zmluve, v opačnom prípade pôjde o podstatné porušenie zmluvy.

Čl. 2

 Doba nájmu a skončenie nájmu

1. Zmluva sa uzatvára na dobu určitúod 6.10.2020 do ukončenia sezóny, apríl 2021 – presný dátum ukončenia bude nájomcovi oznámený písomne a to minimálne 14 dní pred jej ukončením.

Dohodnuté termíny nájmu: 16,5 hodín týždenne a to nasledovne:

Pondelok : *11:30 – 13:30 / 13:45 – 14:45 –* ***3 hodiny*** *( 1 x úprava ľadu )*

Utorok: *12:30 – 13:30/ 13:45 – 14:45 / 16:15 – 17:45–* ***3,5 hodiny*** *( 1 x úprava ľadu )*

Streda: *12:00 – 14:00 / 14:15-15:15 – 3 hodiny ( 1 x úprava ľadu )*

Štvrtok: *13:00– 14:00 / 16:45 – 17:45 / 18:00 – 18:45 –* ***2,75 hodiny*** *( 1 x úprava ľadu )*

Piatok A): *11:30 – 12:15/ 12:30 – 14:00 –* ***2,25 hodiny ( po zaradení verejného korčuľovania )***

Piatok B): *15:30 – 16:30/ 16:45 – 17:45 –* ***2,25 hodiny ( do zaradenia verejného korčuľovania )***

Sobota: *6:30 – 8:30 –* ***2 hodiny*** *( bez úpravy ľadu )*

Nedeľa: ---------

Ostatné termíny budú dojednané osobitne, min. 30 dní pred požadovaným termínom písomnou formou.

 Odhlásenie termínu je možné najneskôr 48 hod pred nástupom písomnou formou na email. : kristofovicova@tsmnm.sk v opačnom prípade, bude prenájom fakturovaný podľa platného cenníka v plnej výške.

1. Doba nájmu môže byť predlžovaná formou písomného dodatku k tejto zmluve, podpísaného všetkými stranami.
2. Nájom nebytových priestorov sa skončí uplynutím dojednanej doby. Pred uplynutím tejto doby môžu zmluvné strany vypovedať zmluvu iba z dôvodov podľa § 9 ods. 2 a 3 zákona č. 116/1990 Zb.
3. Zmluvné strany môžu skončiť nájom aj kedykoľvek pred uplynutím stanovenej doby nájmu, a to na základe písomnej dohody.
4. Výpovedná lehota je 1 mesiac a počíta sa od prvého dňa mesiaca nasledujúceho po mesiaci, v ktorom bola doručená výpoveď. Vypovedať zmluvu môže ktorákoľvek zmluvná strana bez uvedenia dôvodu.

Čl. 3

Nájomné

Podľa platného Cenníka prenájmu umelej ľadovej plochy( ďalej len UĽP ).

1. Začiatok prenájmu UĽP v čase od 06.00 do 13:59 hod 10,00 €/hod,
2. Začiatok prenájmu UĽP v čase od 14:00 do 17:59 hod 50,00 €/hod
3. Začiatok prenájmu UĽP v čase od 18:00 hod 110,00 €/hod.
4. Nájomca je povinný uhradiť nájomné po skončení mesiaca a sčítaní hodín skutočného užívania ľadovej plochy, na základe vystavenej faktúry, a to do 14 dní na účet IBAN: SK10 5600 0000 0058 0605 8001 . Fakturácia sa bude vykonávať mesačne.
5. Nedodržanie splatnosti faktúry sa považuje za podstatné porušenie zmluvy, pri ktorom možno okamžite odstúpiť od zmluvy. V prípade, že nájomné nebude uhradené včas podľa faktúry, prenajímateľ je oprávnený nevpustiť nájomcu do priestorov zimného štadióna. Pre prípad omeškania s platbou sa nájomca zároveň zaväzuje zaplatiť zmluvnú pokutu 0,05 % fakturovanej sumy za každý deň omeškania.

Čl. 4

Práva a povinnosti zmluvných strán

1. Nájomca a prenajímateľ sa zaväzujú dodržiavať Organizačný a Prevádzkový poriadok Zimného štadióna.
2. Nájomcovi sa zakazuje prenechať priestory ani ich časť do podnájmu bez súhlasu prenajímateľa.
3. Nájomcovi nie je dovolené zaberať iné priestory mimo priestorov zmluvných.
4. Prenajímateľ si vyhradzujú právo na úpravu časového harmonogramu bez náhrady termínu. Toto bude nájomcovi oznámené písomne najneskôr dva kalendárne dni vopred.
5. Prenajímateľ má právo kontroly prenajatých priestorov za účelom dodržiavania podmienok nájomnej zmluvy
6. Nájomca i prenajímateľ sú povinní dbať o poriadok a čistotu na UĽP a v jej okolí, ako aj v šatniach, v sociálnych zariadeniach a vo vedľajších priestoroch,
7. Zakazuje sa v okolí UĽP uskladňovať akékoľvek iné zariadenia, ktoré nie sú povinnou výbavou zimného štadióna, s výnimkou tréningových pomôcok.
8. Nájomca sa zaväzuje dodržiavať úsporné opatrenia v oblasti energie, kúrenia, hospodárne a šetrne zaobchádzať s užívanými priestormi a poskytnutým zariadením umelej ľadovej plochy
9. Zakazuje sa používať elektrické spotrebiče okrem sušičov na vlasy v priestoroch šatní a ostatných priestoroch umelej ľadovej plochy s výnimkou reprodukovanej hudby počas tréningu,
10. Podriadiť sa zákazu fajčenia v celom objekte umelej ľadovej plochy,
11. Nájomca je povinný dodržiavať pokyny vedúceho a prevádzkových pracovníkov zimného štadióna,
12. Obe zmluvné strany sú povinné dodržiavať plánovaný čas tréningov, prevádzkových hodín, aby sa družstvá vzájomne nerušili na ľadovej ploche,
13. vstup hráčov, ako aj ďalších športovcov na ľadovú plochu je povolený až po jej úprave a za prítomnosti trénera
14. vstup rodičov, príbuzných a iných osôb je do priestorov šatní, chodieb vedúcich k šatniam zakázaný,
15. vstup do priestorov technického zázemia je všetkým zakázaný,
16. počas usporiadania akcií je nájomca povinný zabezpečiť vlastnú usporiadateľskú, zdravotnú a požiarnu službu v súlade s platnou legislatívou,
17. nájomcovi budú priestory poskytnuté 30 min pred tréningovou jednotkou,
18. nájomca je povinný prenajaté priestory opustiť do 30 min od ukončenia tréningovej jednotky,
19. mimo prenajatých hodín nebude vstup do priestorov Zimného štadióna umožnený
20. nájomca je povinný určiť zodpovednú osobu pre preberanie a odovzdávanie kľúčov od prenajatých priestorov – počas prenajatých hodín
21. nájomca je povinný v prípade, že organizuje podujatie s väčším počtom divákov, resp. účinkujúcich ako stanovuje prevádzkový poriadok zabezpečiť „Dočasný prevádzkový poriadok“ pre konkrétnu akciu v súlade s platnou legislatívou, ktorý je povinný predložiť ku schváleniu prenajímateľovi
22. v prípade porušenia niektorého z týchto ustanovení vedúci zimného štadióna je oprávnený neumožniť nasledujúci vstup na ľadovú plochu tomu športovému družstvu, ktoré bolo v čase porušenia na ľadovej ploche,
23. nájomca je povinný užívať prenajaté priestory tak, aby nedochádzalo ku škodám na majetku. Prípadné spôsobené škody je nájomca povinný uhradiť prenajímateľovi v plnej výške neodkladne, najneskôr v termíne stanovenom prenajímateľom,
24. nájomca je povinný dodržiavať v prenajatých priestoroch platné právne predpisy v oblasti bezpečnosti a ochrany zdravia pri práci, v oblasti požiarnej ochrany a v oblasti hygieny a znáša všetky škody, ktoré vzniknú v dôsledku zanedbania povinností,
25. nájomca sa zaväzuje udržiavať prenajaté priestory v čistote vo vlastnej réžií – šatňa č. 7,8 prislúchajúce sociálne zariadenie, miestnosť pre baletnú prípravu
26. nájomca prehlasuje, že je oboznámený s technickým stavom prenajatých priestorov,
27. prenajímateľ môže požadovať vrátenie vecí uvedených v čl. 1, ak ich nájomca neužíva riadne alebo ak ich užíva v rozpore s účelom, ktorému slúžia,
28. nájomcovi sa zakazuje fyzicky zasahovať do zariadenia prenajatých priestorov.

Čl. 5

Záverečné ustanovenia

1. Zmluvné strany prehlasujú, že si zmluvu prečítali, porozumeli jej a súhlasia s jej obsahom.
2. Meniť obsah tejto zmluvy je možné písomným dodatkom, podpísaným všetkými stranami.
3. Zmluva je vyhotovená v troch vyhotoveniach, z ktorých každá zo zmluvných strán obdrží jedno vyhotovenie.
4. Zmluva nadobúda platnosť jej podpísaním všetkými stranami.

V Novom Meste nad Váhom dňa : 6.10.2020

 ..................................... .....................................

 Ing. Anton Veselka Eva Simančíková

 riaditeľ TSM predsedníčka

Súhlas primátora mesta

....................................

Ing. Jozef Trstenský

primátor mesta

Príloha č. 1

Zoznam prenajatých priestorov :

1. Šatňa č. 7,8 počas doby prenájmu
2. Miestnosť baletu počas dohodnutých tréningových hodín